alexandrainst/scandi-wiki huggingface dataset:
Carl Henry

Carl Henry (), opphavleg Carl Jacobsen, var ein norsk journalist og politikar frå Oslo som representerte Arbeidarpartiet på Stortinget.

Henry var son til ein bakarmeister i Kristiania. I perioden 1923-27 gjekk han både realgymnas i Larvik og handelsgymnas i Sandefjord. Vinteren 1930 gjekk han den nordiske folkehøgskulen i Genéve.

Frå 1929 arbeidde han som journalist, redaksjonssekretær i Nybrott i Larvik frå 1930. Perioden 1935-52 var han utgjevar av avisa, med unnatak for krigsåra 1940-43. Nazi-styresmaktene i Noreg stoppa Nybrott i august 1940, men etter ei tid vart ho slått saman med høgreavisa Østlands-Posten som det nye Larvik Dagblad. Dei to sjefredaktørane i Larvik Dagblad vart arrestert i desember 1943, og Henry erstatta dei for resten av krigstida.

Hausten 1945 vart han vald til stortingsrepresentant for Arbeidarpartiet frå kjøpstadene i Vestfold fylke. Han lukkast ikkje verte attvald i 1949, ei heller verte vald i 1953. Men som varamann møtte han fast då Oscar Torp var statsminister i Noreg frå hausten 1951 til januar 1955. I den fyrste stortingsperioden var han medlem av administrasjonskomiteen, deretter av sosialkomiteen frå november 1951 til det nye stortinget konstituerte seg i januar 1954. Deretter var han formann i forsvarskomiteen i ni månader, før han dei tre siste månadene som stortingsmann var tilbake i administrasjonskomiteen.

Henry var medlem av bystyret i Larvik frå 1951 til 1967. Han var elles formann i skulestyret og 1960-68 leiar av Noregs Bank si lokalavdeling  i Larvik. Vidare var han styremedlem i Én Verden frå 1947 til 1953, og i Norges Fredsråd og i Flyktnighjelpen.

Henry forlet journalistyrket midt på 1950-talet og arbeidde i likninga i Larvik frå 1956 til 1966. Sidan var han kontorsjef i Blindeforbundet til 1972.

Kjelder
lokalhistoriewiki
Stortingsbiografi

Stortingsrepresentantar 1945-1949
Stortingsrepresentantar 1950-1953
Stortingsrepresentantar 1954-1957
Folk frå Oslo
Folk frå Larvik
Don't Play Me Cheap

Don't Play Me Cheap er eit studioalbum frå 1963 av Ike & Tina Turner. Det vart arrangert av Jesse Herring og René Hall.

Innhald

Kjelder
Denne artikkelen bygger på «Don't Play Me Cheap» frå ,  den 8. januar 2016. 
 oppgav desse kjeldene:

Ike & Tina Turner-album
Musikkalbum frå 1963
Album arrangerte av René Hall
Engelskspråklege album
Dynamite av Ike & Tina Turner

Dynamite! er det andre studioalbumet til duoen Ike & Tina Turner på Sue Records, gjeve ut i 1963.

Oversyn
Plata vart spelt inn under hektisk turnéverksemd i 1961 og 1962, og gjeve ut tidleg i 1963. Omslaget syner paret i forskjellige stemningar, der Ike Turner ser gretten ut og Tina Turner med ei minkkåpe poserer på liknande måte som ho gjorde på scenen. På denne tida hadde dei originale medlemmane i the Artettes skifta namn til The Ikettes og heldt fram å spele med Ike & Tina på denne plata. Som med mange rock 'n' roll- og R&B-album på denne tida, inneheldt albuma ein hitsingel eller ein mindre hit singel i lag med andre songar for å fylle ut albumet. 

Fleire av singlane frå desse innspelingane gjekk inn på listene, som «Poor Fool», «You Should've Treated Me Right» og «Tra La La La», i tillegg til den nest mest suksessrike singelen til duoen på den tida, den Grammy-nominerte «It's Gonna Work Out Fine». Ike & Tina syng duett på ein song, pop-soulballaden «Won't You Forgive Me». På det originale albumet var somme av songane frå debutalbumet, The Soul of Ike & Tina Turner, med for å fylle opp albumet. Ike & Tina spelte inn eit album til for Sue Records (Don't Play Me Cheap) før dei forlet selskapet og signerte kontrakt med fleire andre selskap gjennom 1960-åra.

Innhald

Kjelder
Denne artikkelen bygger på «Dynamite (Ike & Tina Turner album)» frå ,  den 8. januar 2016. 
 oppgav desse kjeldene:

Musikkalbum frå 1963
Ike & Tina Turner-album
It's Gonna Work Out Fine av Ike & Tina Turner

It's Gonna Work Out Fine er det fjerde studioalbumet gjeven ut av Ike & Tina Turner på Sue Records og det femte knytt til Ike & Tina-prosektet (som omfattar eit instrumentalt album, Dance with Ike & Tina Turner & The Kings of Rhythm). Det er kjend for tittelsporet, som òg vart gjeven ut på albumet Dynamite! album. Duoen forlet Sue Records i 1964 på leit etter betre avtalar. Albumet inneheld òg den første teksten som Tina Turner skreiv, «Tinaroo». På omslaget kan ein sjå ein ung Tina Turner aleine, utan partneren sin.

Innhald

Kjelder
Denne artikkelen bygger på «It's Gonna Work Out Fine (album)» frå ,  den 9. januar 2016. 
 oppgav desse kjeldene:

Musikkalbum frå 1963
Ike & Tina Turner-album
Ivalo

Ivalo (nordsamisk Avvil, enaresamisk Avveel) er kommunesenter i Enare kommune i Lappland i Nord-Finland, sør for Enaresjøen. 

Staden hadde i 2003 ca. 4000 innbyggjarar. Dei lever av det lokale kraftverket og av turisme. Mykje av trafikken mellom Noreg og Russland går gjennom Ivalo.

Kjelder
Denne artikkelen bygger på «Ivalo» frå ,  den 9. januar 2015.  
 

Enare
Sevettijärvi

Sevettijärvi (skoltesamisk Čeʹvetjäuʹrr, enaresamisk Čevetjävri, nordsamisk Čeavetjávri) er ein landsby i kommunen Enare i Finland, som er omtrent 120 km nord for tettstaden Enare. Landsbyen ligg omtrent 35 km sørvest for bygda Neiden i Finnmark, og er omgjeve av eit grønt, men likevel nake terreng.

Landsbyen er på det som var havbunn i istida. Området er kjent for fjellformasjonane sine omkring strendene langs innsjøane mellom Sevettijärvi og Neiden. 

Sevettijärvi og omgivnadene er eit av kjerneområda for den skoltesamiske busetjinga. Majoriteten av dei omkring 350 innbyggjarar (ca. 90 %) er skoltesamar, sjølv om nokre få finnar har busett seg nord for landsbyen. Nokre få enaresamar og fjellsamar er òg busette der.

Sevettijärvi har 350 fastbuande. Bygda har skule, sjukeheim, og dessutan post og ein liten butikk i tilknyting til kafeen til staden. Vidare finst det ei ortodoks kyrkje, eit menighetshus og eit skoltesamisk tradisjonshus, som er museum.

Historie 
Før 1949 budde det nokre få samiske familiar: Aikioane, Kittiane, Sarisane, Holmbergane, Högmanane og Kaarrettiane.

Landsbyen Sevettijärvi vart grunnlagt i 1949 som ei direkte følgje av den finske framhaldsskrigen med Russland. 51 skoltesamiske familiar vart evakuerte frå Petsjenga og flytta til Sevettijärvi, etter at Petsjenga vart russisk område. 

I 1948 vedtok den finske staten å oppretta nye bustader for skoltesamane på begge sider av Enaresjøen, i høvesvis Nellim og Sevettijärvi. Dette var ei erstatning for dei skoltesamiske bustadene i dei områda som Finland hadde mista til Russland. På same tid finansierte den finske staten bygginga av ein skule, ein sjukeheim og eit kapell. Ein handelsmann frå tettstaden Enare oppretta ein butikk i landsbyen.

På slutten av 1960-talet vart det bygd veg til Sevettijärvi, som er farbar med bil. Før denne tida nytta innbyggjarane reinsdyr, ski og Bombardier snøscooterar på vinterstid, og sykkel eller båt på sommarstid, som kommunikasjonsmiddel med omverda.

I landsbyen finst eit gammalt tømra bustadhus, med gong, stove/kjøkken og eit kammers. Tømmerhuset er vorte flytta frå Kirakkajärvi og tener som museum. I muséet er det utstilt tradisjonelle skoltesamiske klede, gjenstandar av reinsdyrbein, korger fletta av fururøtter, ein rokk, handarbeid, eldre fotografi og teikningar av bygningar som matlager, sovestabbur, badstu og bakerovn og ein kalender som fortel om livet blant skoltesamane. I kammerset er det verna ortodokse ikon og eit lite heimealter.

På gardsplassen utanfor muséet finst det ein danseplatt der det vert arrangert dans. I lagerbygningane til gardsplassen er det utstilt skoltesamiske vinterklede, varer som er knytt til reindrift og fiskereiskapar.

Staden har òg ei ortodoks kyrkje, som tidlegare var kapell.

Ca. 10 km nord for Sevettijärvi finst fjellet Jänispää. Ved innsjøen Opukas, ca. 15 km frå Sevettijärvi, ligg ei hengebru over Neidenelva.

Kjelder
Denne artikkelen bygger på «Sevettijärvi» frå ,  den 9. januar 2015.  
 

Finsk geografi
Enare
VM i skiskyting 2008

Verdsmeisterskapen i skiskyting 2008, den 42. i rekka, vart avvikla i Östersund i Sverige i tida 8. – 17. februar 2008. Östersund arrangerte også i 1970 verdsmeisterskapen i skiskyting. 

Meisterskapen omfatta 11 tevlingar, fem for menn og like mange for kvinner, samt ein mixstafett der både kvinner og menn deltok på dei ymse laga. Deltakarar frå 39 land var påmelde meisterskapen. Einast seks land vann ein eller fleire medaljar.

Russland vann flest medaljar, 11 i talet, medan Tyskland tok flest gullmedaljar med sine fem topplasseringar. Norske Ole Einar Bjørndalen sanka flest medaljar av utøvarane med eitt gull, tre sølv og ein bronse. Dei to tyske kvinnene, Andrea Henkel og Magdalena Neuner, tok flest gullmedaljar, tre kvar.

Menn

10 km 
  
Dato: 9. februar 2008

12,5 km jaktstart 

Dato: 10. februar 2008

20 km 

Dato: 14. februar 2008

15 km fellesstart 

Dato: 17. februar 2008

4 x 7,5 km stafett

Dato: 16. februar 2008

Kvinner

7,5 km sprint 

Dato: 9. februar 2008

10 km jaktstart 

Dato: 10. februar 2008

15 km 

Dato: 14. februar 2008

12,5 km fellesstart 

Dato: 16. februar 2008

4 x 6 km stafett 

Dato: 17. februar 2008

Mixstafett

Dato: 12. februar 2008

Kjelder
Denne artikkelen bygger på «Biathlon-Weltmeisterschaften 2008» frå ,  den 9. januar 2016.  
 

Verdsmeisterskapar i skiskyting
Sport i 2008
2008 i Sverige
Idrettstilskipingar i Sverige
Simon Fourcade

Simon Fourcade () er ein fransk skiskyttar frå Perpignan. Han gjekk Frankrike inn til gullmedalje på mixstafetten under VM i skiskyting 2009 i Pyeongchang, og har elles vunne tre sølvmedaljar og ein bronsemedalje i ulike skiskytings-VM i tida 2012-15. I sin hittil beste sesong, 2012-sesongen, enda han på femteplass i verdscupen i skiskyting.

Martin Fourcade er ein yngre bror.

Kjelder
Denne artikkelen bygger på «Simon Fourcade» frå ,  den 9. januar 2016.  
 

Franske skiskyttarar
Verdsmeistrar i skiskyting
Franske deltakarar under vinter-OL 2006
Skiskyttarar under vinter-OL 2006
Franske deltakarar under vinter-OL 2010
Skiskyttarar under vinter-OL 2010
Franske deltakarar under vinter-OL 2014
Skiskyttarar under vinter-OL 2014
Björn Ferry

Björn Lars Johannes Erik Ferry () er ein svensk tidlegare skiskyttar frå Stensele. Han vart olympisk meister på jaktstarten under Vinter-OL 2010 i Vancouver og verdsmeister med Sverige i mixstafett ved VM i skiskyting 2007 i Antholz.

Aktiv
Ferry debuterte i verdscupen i skiskyting i 2001, og kom på pallen fyrste gongen i 2005. I ein rekordjamn 10 km i italienske San Sicario vart han nummer to, 0,3 sekundar bakom vinnaren, Sergej Rozjkov frå Russland, og like langt tidssprang til trearen i tevlinga.

I 2007-sesongen tok Ferry steget opp i verdseliten i skiskyting, med to andreplassar i verdscuprenn enda han på sjuande plass i verdscupen. Høgdepunktet for sesongen var mixstafetten under VM i skiskyting i Antholz, der han gjekk tredje etappen for det svenske laget, som elles bestod av Helena Jonsson, Anna Carin Olofsson og Carl Johan Bergman, vann gullmedaljen med god margin til Frankrike og Noreg.

Vinteren 2008 kom Ferrys fyrste triumf i verdscupen då han vann ein suveren siger i jakstarten i Antholz, der han også vart nummer to i fellesstarten. Med tre pallplassar i verdscuprenn enda han som sjettemann totalt i verdscupen, hans aller beste rang. Også i 2009 vann han jaktstarten i Antholz, etter å ha vorte nummer to på 10 km.

OL-sesongen 2010 gjorde Ferry eit einaste topprenn, men det var derimot høgdepunktet i hans karriere som skiskyttar. Frå ein åttandeplass i sprinttevlinga under Vinter-OL 2010 i Whistler Mountain avanserte han heilt til topps på jaktstarten. Med 19 treff og ei strålande sisterunde tok han OL-gullet, 16 sekundar føre Christoph Sumann frå Austerrike. På tampen av same sesongen fekk han ein VM-bronse i mixstafett med Sverige i ei tevling som fann stad i Khanty-Mansijsk.  

Etter meir moderate plasseringar i 2012 og særleg 2013, kom Ferry sterkt tilbake i sin siste sesong, OL-sesongen 2014. Han vann då to av tevlingane i Pokljuka og stod i alt seks gongar på pallen etter verdscuprenn. Det gav han åttandeplassen i verdscupen i skiskyting 2014.

Verdscupsigrar

Kjelder
Denne artikkelen bygger på «Björn Ferry» frå ,  den 9. januar 2016.  
 

Svenske skiskyttarar
Verdsmeistrar i skiskyting
Olympiske meistrar for Sverige
Svenske deltakarar under vinter-OL 2002
Skiskyttarar under vinter-OL 2002
Svenske deltakarar under vinter-OL 2006
Skiskyttarar under vinter-OL 2006
Medaljevinnarar under vinter-OL 2010
Svenske deltakarar under vinter-OL 2010 
Skiskyttarar under vinter-OL 2010
Svenske deltakarar under vinter-OL 2014
Skiskyttarar under vinter-OL 2014
VM i skiskyting 2009

Verdsmeisterskapen i skiskyting 2009, den 43. i rekka, vart avvikla i Pyeongchang i Sør-Korea i tida 14. – 22. februar 2009. 

Meisterskapen omfatta 11 tevlingar, fem for menn og like mange for kvinner, samt ein mixstafett der både kvinner og menn deltok på dei ymse laga. 250 deltakarar, 151 menn og 99 kvinner, frå 39 land var påmelde meisterskapen. Ni land vann ein eller fleire medaljar.

Noreg og Tyskland tok kvar sine åtte medaljar, Noreg fire av gullvalør og Tyskland to. Norske Ole Einar Bjørndalen vart den store forgrunnsfiguren med sine fire gullmedaljar, også tyske Kati Wilhelm (2-2-0) og russiske Olga A. Zajtseva (2-0-2) fekk med seg kvar sine fire medaljar heim.

Menn

10 km
  
Dato: 14. februar 2009

12,5 km jaktstart
  
Dato: 15. februar 2009

20 km 
  
Dato: 17. februar 2009

15 km fellesstart
  
Dato: 21. februar 2009

4 x 7,5 km stafett
  
Dato: 22. februar 2009

Kvinner

7,5 km
  
Dato: 14. februar 2009

10 km jaktstart
  
Dato: 15. februar 2009

15 km 
  
Dato: 18. februar 2009

12,5 km fellesstart
  
Dato: 22. februar 2009

4 x 6 km stafett
  
Dato: 21. februar 2009

Mixstafett

2 x 6 km + 2 x 7,5 km
  
Dato: 19. februar 2009

Kjelder
Denne artikkelen bygger på «Biathlon-Weltmeisterschaften 2009» frå ,  den 9. januar 2016.  
 

Verdsmeisterskapar i skiskyting
Sport i 2009
2009 i Sør-Korea
Internasjonale meisterskap i Sør-Korea
Olga Zajtseva

Namnet Olga Zajtseva kan vise til:

Idrettsfolk 
 Olga Aleksejevna Zajtseva (f. 1978), russisk skiskyttar.
 Olga Igorevna Zajtseva (f. 1984), russisk friidrettsutøvar.
 Olga Vladimirovna Zajtseva (f. 1962), sovjetisk tennisspelar.
Pepsikyss

Pepsikyss er debutboka til Ingvar Ambjørnsen frå 1976. Det er ei diktsamling som han laga medan han tok gartnarutdanning i Ulvik.
Boka er på 20 sider, og blei gjeven ut på eiga hand av Ambjørnsen. Ho inneheld også hans eigne illustrasjonar og eit kort prosastykke.

Allereie då han var 19 år hadde forfattaren fått tilsagn om utgjeving av bokmanuset En dragefangers drøm på Solum Forlag. Men forlaget trekte seinare tilbodet - og Ambjørnsen destruerte manuset. Deretter skreiv han Pepsikyss som han sjølv omtalar som «jævleg dårleg» og at han i boka «sviktar si eiga røyst».

Ambjørnsen selte halvparten av opplaget på gata i Bergen, men dumpa 250 eksemplar av den fyrste diktsamlinga si i ein containar. I dag er boka verd mellom 5000 og 10 000 kroner, og er tilnærma «søkk borte».

Referansar

Bakgrunnsstoff 
 Boka hos bokhylla.no

Norske bøker
Bøker frå 1976
Ingvar Ambjørnsen
Luna 2

Luna 2 var ein sovjetisk romsonde. Sonden vart skoten opp 12. september 1959 frå Bajkonur-kosmodromen, og han var den fyrste nokosinne til å nå yta til månen.

Etter oppskyting skilde Luna 2 seg frå tredjesteget til oppskytingsraketten som flaug i lag med sonden mot månen. 13. september sleppte Luna 2 ut ei sky med oransje natriumgass for å gjera det enklare å spora sonden, og dessutan for å røyna ut korleis gass ter seg i verdsrommet.

14. september, 33,5 timar ut i ferda, stogga sendingane frå Luna 2 brått, noko som tydde på at sonden hadde slege inn i måneyta. Nedslagspunktet ligg i Palus Putredinis, aust for Mare Imbrium.

Luna 2 hadde ei liknande utforming som Luna 1: eit kuleforma romfartøy med antenner som stakk ut og med instrumentdelar. Instrumenta var òg liknande, medrekna scintillasjon- og geigerteljarar, eit magnetometer og mikrometeorittdetektorar. Sonden hadde òg med seg sovjetiske kjennemerke. Luna 2 hadde ingen framdriftssystem.

Luna 2-ferda stadfeste at månen ikkje hadde mykje til magnetfelt, og fann ikkje spor etter strålefelt kring månen. Tredjestege til oppskytingsraketten slo inn i måneyta 30 minutt etter Luna 2 på ein ukjend stad.

Kjelder 
 Luna 2

Bakgrunnsstoff 

Luna-programmet
Albumet River Deep – Mountain High

River Deep Mountain High er eit studioalbum av den amerikanske R&B-duoen Ike & Tina Turner. Albumet inneheld songar frå fleire kjelder, fem songar produserte av den legendariske produsenten Phil Spector og sju songar som er eldre innspelingar produserte av Ike Turner. Albumet kom ut på London Records, berre som import i USA, seint i 1966. Etter at den Spector-produserte «I'll Never Need More Than This» kom ut som singel i 1967, vart han lagt til albumet i staden for ein av dei Turner-produserte songane. Den amerikanske utgåva av albumet River Deep - Mountain High kom omsider ut i 1969, på A&M Records.

Fotografiet på omslaget var av Dennis Hopper.

Innhald på den originale 1966-utgåva

Innhald på seinare utgåve

Medverkande på Phil Spector-songar
Desse songane var «River Deep - Mountain High», «Save the Last Dance For Me», «A Love Like Yours», «I'll Never Need More Than This», «Every Day I Have To Cry» og «Hold On Baby».

 Lydteknikar: Larry Levine og Robert Honablue
 Arrangørar: Jack Nitzsche, Gene Page og Perry Botkin jr.
 Bass: Carol Kaye
 Trommer: Earl Palmer og Jim Gordon

Kjelder

Denne artikkelen bygger på «River Deep – Mountain High (album)» frå ,  den 9. januar 2016. 
 oppgav desse kjeldene:

Musikkalbum frå 1966
Ike & Tina Turner-album
A&M Records-album
Musikkalbum arrangerte av Jack Nitzsche
Musikkalbum arrangerte av Gene Page
Musikkalbum arrangerte av Perry Botkin, Jr.
Album produserte av Phil Spector
A Love Like Yours (Don't Come Knocking Everyday)

«A Love Like Yours (Don't Come Knocking Everyday)» er ein song frå 1963 gjeven ut som B-sida til Motown-gruppa Martha and the Vandellas sin hitsingel, «Heat Wave», gjeven ut på Gordy label.

Songen vart skriven og produsert av Holland–Dozier–Holland og handlar om ei kvinne som hyllar kjærasten sin for å elske ho etter at ho «såra hjartet hans og gjorde han trist» og i staden for å såre ho attende sa at han elska ho. 

Sjølv om songen ikkje vart gjeven ut på singel for seg sjølv, vert han rekna som ein klassikar frå 60-talet, og er blitt spelt av mellom andre Dusty Springfield, Harry Nilsson og Cher, Juice Newton, Manfred Mann og the Animals.  Ike & Tina Turner gav songen ut som singel frå albumet River Deep – Mountain High. Ike & Tina sin versjon var den einaste som nådde hitlista med ein 16. plass på den amerikanske poplista.

Medverkande
Solovokal og monolog av Martha Reeves
Korvokal av Rosalind Ashford, Annette Beard og Brian Holland
Produsert av Brian Holland og Lamont Dozier
Instrument av The Funk Brothers

Lister (Ike & Tina-versjonen)

Kjelder
Denne artikkelen bygger på «A Love Like Yours (Don't Come Knocking Everyday)» frå ,  den 9. januar 2016. 
 oppgav desse kjeldene:

Songar frå 1963
Singlar frå 1966
Songar skrivne av Holland–Dozier–Holland
Martha and the Vandellas-songar
Dusty Springfield-songar
Harry Nilsson-songar
Juice Newton-songar
Manfred Mann-songar
The Animals-songar
Ike & Tina Turner-songar
Songar produserte av Phil Spector
A&M Records-singlar
Songar produserte av Lamont Dozier
Songar produserte av Brian Holland
Every Day I Have to Cry

«Every Day I Have to Cry», òg kalla  «Every Day I Have to Cry Some», er ein song skriven av Arthur Alexander og først spelt inn av Steve Alaimo i 1962. Songen er blitt spelt inn av mange artistar gjennom åra, men Alexander spelte ikkje inn sin eigen versjon før 1975. Hans versjon nådde 45. plassen på den amerikanske Billboard Hot 100-lista. Ingen av dei andre versjonane nådde topp 40 i USA.

Bee Gees-versjonen

Bee Gees spelte inn «Every Day I Have to Cry» som tenåringar i Australia. Denne versjonen vart spelt inn i Festival Studios i februar 1965 og markerte to viktige hendingar for gruppa. Det var første gong Robin Gibb song solo og Maurice Gibb spelte orgel. Innspelinga vart gjeven ut med B-sida «You Wouldn't Know», skriven av Barry Gibb og seinare gjeven ut på The Bee Gees Sing and Play 14 Barry Gibb Songs.

Andre versjonar

Kjelder
Denne artikkelen bygger på «Every Day I Have to Cry (song)» frå ,  den 9. januar 2016. 
 oppgav desse kjeldene:

Bakgrunnsstoff
 

Songar skrivne av Arthur Alexander
Songar frå 1962
Singlar frå 1965
The Bee Gees-songar
The Gentrys-songar
Arthur Alexander-songar
Leedon Records-singlar
Joe Stampley-songar
Ike & Tina Turner-songar
Dusty Springfield-songar
VM i skiskyting 2011

Verdsmeisterskapen i skiskyting 2011, den 44. i rekka, vart avvikla i Khanty-Mansijsk i Russland dagane 3. – 13. mars 2011. Også i 2003 vart verdsmeisterskapen arrangert i Khanty-Mansisjk.

Meisterskapen omfatta 11 tevlingar, fem for menn og like mange for kvinner, samt ein mixstafett der både kvinner og menn deltok på dei ymse laga.

Medaljevinnarane kom frå ni land. Både Noreg og Tyskland tok kvar sine fire gullmedaljar, flest medaljar fekk Noreg med åtte (4-1-3). Magdalena Neuner frå Tyskland og Tarjei Bø frå Noreg var dei store forgrunnsfigurane med i alt fem medaljar kvar, derav tre gull til begge.

Menn

10 km 

Dato: 5. mars 2011

12,5 km jaktstart 

Dato: 6. mars 2011

20 km 

Dato: 8. mars 2011

15 km fellesstart 

Dato: 12. mars 2011

4 x 7,5 km stafett

Dato: 11. mars 2011

Kvinner

7,5 km 

Dato: 5. mars 2011

10 km jaktstart 

Dato: 6. mars 2011

15 km 

Dato: 9. mars 2011

12,5 km fellesstart 

Dato: 12. mars 2011

4 x 6 km stafett

Dato: 13. mars 2011 Det ukrainske stafettlaget (med Valj og Vita Semerenko, Olena Pidhrusjna og Oksana Khvostenko) kom i mål 24,5 sekundar bak Tyskland, men vart seinare diskvalifisert då Khvostenko var teken for doping.

Mixstafett

2 x 6 km + 2 x 7,5 km

Dato: 3. mars 2011

Kjelder
Denne artikkelen bygger på «Biathlon-Weltmeisterschaften 2011» frå ,  den 10. januar 2016.  
 

Verdsmeisterskapar i skiskyting
Sport i 2011
2011 i Russland
Idrettstilskipingar i Russland
Andreas Birnbacher

Andreas Birnbacher () er ein tysk skiskyttar frå Prien am Chiemsee i delstaten Bayern. Han vart verdsmeister med Tyskland i mixstafett i 2008, og tok VM-sølv i fellesstart i 2007. Elles har han vunne fire bronsemedaljar i ulike VM-stafettar i åra 2008-13.

Birnbacher vann seks individuelle renn i verdscupen i skiskyting i tida frå mars 2011 til desember 2013. Tre av triumfane kom i fellesstart, to i sprinttevlingar og ein i jaktstart.

Kjelder
Denne artikkelen bygger på «Andreas Birnbacher» frå ,  den 10. januar 2016.

Bakgrunnsstoff 
 

Tyske skiskyttarar
Verdsmeistrar i skiskyting
Tyske deltakarar under vinter-OL 2010
Skiskyttarar under vinter-OL 2010
Tyske deltakarar under vinter-OL 2014
Skiskyttarar under vinter-OL 2014
Fallout 3

Fallout 3 er eit action-rollespel med open verd. Utvikla av Bethesda Game Studios og utgjeve i Nord-Amerika, Europa og Australia i oktober 2008 til Microsoft Windows, PlayStation 3 og Xbox 360. Spelet er det tredje hovudspelet i Fallout-serien.

Spelet går føre seg i år 2277, 116 år etter handlinga i det fyrste Fallout-spelet, 36 år etter Fallout 2 og 200 år etter atom-apokalypsen som øydela spele-verda.
 
Fallout 3 blei kritikarrost og har motteke ei rekkje Game of the Year-prisar. I følgje NPD Group selte spelet over 610 000 einingar den fyrste månaden etter utgjevinga, eit betre resultat enn Bethesda sitt førre spel, The Elder Scrolls IV: Oblivion, som selde nesten 500 000 einingar den fyrste månaden. Bethesda lanserte fem pakkar med nedlastbart tilleggsinnhald. Spelet førte også til kontroversar - i Australia for å inkludera bruk av og høvet til å bli avhengig av alkohol, morfin og andre rusmiddel, i India avreligiøse og kulturelle grunnar ettersom kyr i spelet vert kalla «Brahmin», og i Japan grunna at eit våpen  som skyt ut mini atombomber blir kalla Fat Man, det same som den verkelege atombomba nytta over Nagasaki.

Kjelder 
Denne artikkelen bygger på «Fallout 3» frå , den 10. januar 2016.

Fallout
Dataspel frå 2008